./data/stoa0275/stoa026/stoa0275.stoa026.opp-lat1.xml
Bonum deum novimus: solum, optimum a Christo eius addiscimus; qui dilectionem mandans post suam in proximum faciet et ipse quod praecepit  Diliget carnemtot modis sibi proximam, etsi infirmam, sed Virtus in infirmitate perficitur, etsi imbecillam, sed Medicum non desiderant nisi male habentes, etsi inhonestam, sed Inhonestioribus maiorem circumdamus honorem, etsi perditam, sed Ego, inquit, veni, ut quod periit salvum faciam, etsi peccatricem, sed Malo mihi, inquit, salutem peccatoris quam mortem, etsi damnatam, sed Ego, inquit, percutiam et sanabo  Quid ea exprobras carni quae deum expectant,quae in deum sperant, quae honorantur ab illo, quibussubvenit? Ausim dicere, si haec carni non accidissent, benignitas,gratia, misericordia, omnis vis dei benefica vacuisset